ekvatorialbeltet
Store norske leksikon,Realfag,Meteorologi,Klima,Klimatyper og klimasoner
Ekvatorialbeltet, belte langs ekvator der passatvindbeltene møtes, grovt regnet mellom 5° nordlig og sørlig bredde.
Beskrivelse I dette beltet er det lavt lufttrykk og beskjeden vind av skiftende retning. Til sjøs gjerne kalt doldrums. Se også stillebelte.Ekvatorialbeltet er karakterisert av betydelig aktivitet av konveksjon som gir bygeskyer og regnbyger. Bygene kan være svært kraftige, og er ofte assosiert med tordenvær og intenst regn.Bygeaktiviteten finner sted langs en akse der nordøstlige passatvinder i nord og sørøstlige passatvinder i sør konvergerer og der det i middel er oppstigende luftbevegelse. Denne oppstigende bevegelsen er identisk med den oppstigende grenen av Hadley-sirkulasjonen. Beliggenhet og forflytning Den intertropiske konvergenssonen flytter seg over tid, og ligger i middel litt nord for ekvator. Den flytter seg med årstiden mot breddegraden hvor sola er i senit, det vil si i retning mot eller over på den halvkule som har sommer.I Det indiske hav forskyves ekvatorialbeltet i sørvest-monsuntiden (sommeren) helt inn over det asiatiske fastland.I tropiske områder kan periodene da den intertropiske konvergenssonen passerer, gi betydelige mengder med regn, og blir betegnet som regntider.